The Concert for Bangladesh (album)

Denne artikkelen er om albumet, for konserten og filmen, se The Concert for Bangladesh.

The Concert for Bangladesh (på albumet stavet The Concert for Bangla Desh) er et trippel konsertalbum og en dobbel DVD av George Harrison og hans musikervenner, fremført til veldedighet for hjemløse bengalske flyktninger under frigjøringen av Bangladesh i 1971. Konserten ble arrangert den 1. august 1971 i Madison Square Garden i New York. The Concert for Bangladesh, som ble holdt 14 år før Live Aid, var en banebrytende begivenhet innen veldedighetsarbeid.

Konsert

Etter å ha blitt gjort oppmerksom på situasjonen i Øst-Pakistan av sin venn og musiker Ravi Shankar, trommet Harrison raskt sammen to konserter til veldedighet, i tillegg til å komponere og gi ut en singel kalt «Bangla-Desh» like før konsertene. Harrison, som var veldig populær etter suksessen med All Things Must Pass, ledet showene, som omfattet mange av hans nærmeste musikervenner, inkludert Eric Clapton og Bob Dylan, i tillegg til Billy Preston, Badfinger, Leon Russell, Ravi Shankar, og Ringo Starr, blant flere.

De to konsertene den 1. august 1971 var veldig suksessfulle, og samlet inn en sum på 243 418,50 dollar, som straks ble sendt til UNICEF. Alle involverte var fornøyd med en velgjort jobb. Albumet og filmen ga en inntekt på rundt 15 millioner dollar, men pengene ble holdt på en Internal Revenue Service-konto i noen år, fordi konsertarrangørene ikke søkt om skattefritak. Det er uvisst hvor mye penger som faktisk gikk til flyktningkrisen, og Harrison selv skal visstnok ha vært i «avsky» over saken.

Albumutgivelse
Rett før julen i 1971, ble The Concert for Bangladesh utgitt i USA, mens den ble gitt ut i Storbritannia like etter nyttår 1972. Albumet ble en bestselger med en gang, og lå flere uker som nummer 2 i USA og ble Harrisons andre nummer 1 album i Storbritannia.  Albumets vant en Grammy Award for Album of the Year i 1973, noe som ytterligere bidro til å fastslå betydningen det hadde oppnådd.

Som motytelse for Bob Dylans opptreden på albumet fikk hans plateselskap, Columbia Records (nå Sony Music), distribusjonretten til kassettversjonen av albumet. For tiden har Sony Music også rettighetene for CD-versjonen av albumet i Europa.

Albumet ble først gitt ut på CD i 1991, og ble remastered og gjenutgitt i oktober 2005 – med noe redigering av pausene mellom sangene, og inkludert Dylans øvelsesopptreden av «Love Minus Zero/No Limit», såvel som en DVD-utgivelse av den originale Apple Films-filmen fra 1972.

Coveromslaget på det originale albumet hadde et underernært flyktningebarn fra Bangladesh, som plateselskapene syns var så deprimerende at de mente det kom til å ha en dårlig innvirkning på platesalget. De ville i stedet ha Harrisons bilde på coveret, men Harrison nektet og insisterte på at barnet skulle være på coveret. Da albumet ble gjenutgitt i 2005, etter Harrisons bortgang, kom Harrisons foto på coveret, selv om spesial-versjonen av DVD-en har det originale bildet av barnet.

Inntekten av det remasterede albumet og DVD-en fortsetter å gå til The George Harrison Fund for UNICEF.

Sporliste
Alle sanger av George Harrison, unntatt hvor annet er oppgitt.

Side en
 1. «Introduksjon» George Harrison/Ravi Shankar – 5:19 
 2. «Bangla Dhun» (Ravi Shankar) – 16:40 (En dhun fremført av Ravi Shankar)

Side to
 3. «Wah-Wah» – 3:30 
 4. «My Sweet Lord» – 4:36 
 5. «Awaiting on You All» – 3:00 
 6. «That's the Way God Planned It» (Billy Preston) – 4:20 (Fremført av Billy Preston)

Side tre
 7. «It Don't Come Easy» (Ringo Starr) – 3:01 (Fremført av Ringo Starr)
 8. «Beware of Darkness» – 3:36 (Med Leon Russell på et vers)
 9. «Band-introduksjon» – 2:39
 10. «While My Guitar Gently Weeps» – 4:53

Side fire
 11. «Medley: Jumpin' Jack Flash/Young Blood» (Mick Jagger/Keith Richards)/(Jerry Leiber/Mike Stoller/Doc Pomus) – 9:27 (Fremført av Leon Russell, med Don Preston på «Young Blood»)
 12. «Here Comes the Sun» – 2:59

Side fem 
 13. «A Hard Rain's A-Gonna Fall» (Bob Dylan) – 5:44
 14. «It Takes a Lot to Laugh, It Takes a Train to Cry» (Bob Dylan) – 3:07 
 15. «Blowin' in the Wind» (Bob Dylan) – 4:07 
 16. «Mr. Tambourine Man» (Bob Dylan) – 4:45 
 17. «Just Like a Woman» (Bob Dylan) – 4:49
 Spor 13–17 er fremført av Bob Dylan, akkompagnert av Harrison, Ringo Starr og Leon Russell

Side seks
 18. «Something» – 3:42 
 19. «Bangla Desh» – 4:55 
 Harrison's studioversjon av «Bangla-Desh» ble utgitt som en singel bare to dager før konsertene

Bonusspor (2005 re-master)
 20. «Love Minus Zero/No Limit» (Bob Dylan) – 4:19

Medvirkende

Opptredende 
 Ravi Shankar – sitar
 Ali Akbar Khan – sarod
 Alla Rakha – tabla
 Kamala Chakravarty – tamboura
 George Harrison – vokal, gitarer
 Ringo Starr – vokal, trommer, tamburin
 Leon Russell – vokal, piano, bassgitar
 Billy Preston – vokal, orgel
 Eric Clapton – gitar
 Bob Dylan – vokal, gitar, munnspill

Backing-musikere 
 Klaus Voormann – bassgitar
 Jim Keltner – trommer
 Badfinger (Pete Ham, Tom Evans, Joey Molland) – akustiske gitarer, (Mike Gibbins) – tamburin
 Jesse Ed Davis – gitar
 Don Preston – gitar, vokal
 Carl Radle – bassgitar
 Jim Horn, Allan Beutler, Chuck Findley, Jackie Kelso, Lou McCreary, Ollie Mitchell – The Hollywood Horns
 Don Nix, Jo Green, Jeanie Greene, Marlin Greene, Dolores Hall, Claudia Lennear – bakgrunnsvokal

Produksjonsnotater
Innspillingen ble laget ved å bruke opp til 44 mikrofoner samtidig.

Lister

Referanser

Eksterne lenker   
 

George Harrison-album
Bob Dylan-album
Ringo Starr-album
Eric Clapton-album
Konsertalbum fra 1971
Apple Records-album
Musikkalbum produsert av Phil Spector
Musikkalbum produsert av George Harrison